b'\n_START_ARTICLE_\nYang Lian\n_START_SECTION_\nBakgrunn\n_START_PARAGRAPH_\nYang Lian ble f\xc3\xb8dt i Sveits der hans foreldre var stasjonert som diplomater, men han vokste opp i Beijing.\n_START_SECTION_\nKulturrevolusjonen\n_START_PARAGRAPH_\nUnder kulturrevolusjonen ble han som mange andre ungdommer sendt ut p\xc3\xa5 landsbygden, i Yangs tilfelle til Changping utenfor Beijing der han ble satt til \xc3\xa5 grave graver.\n_START_SECTION_\nForfatter\n_START_PARAGRAPH_\nHan begynte \xc3\xa5 skrive poesi i 1976 og ble noen \xc3\xa5r senere del av kretsen omkring det underjordiske litteraturtidsskriftet Jintian (I dag). Yang Lian er sammen med Bei Dao og Duo Duo den fremste representanten for den modernistiske og eksperimentelle s\xc3\xa5kalte \xc2\xabt\xc3\xa5kediktningen\xc2\xbb._NEWLINE_Yang Lian befant seg i Auckland i New Zealand under protestene p\xc3\xa5 Den himmelske freds plass i 1989 og deltok i de internasjonale protester mot de kinesiske myndigheters aksjon mot demonstrantene. Kort etter ble hans verk forbudte i Kina og han ble fratatt sitt statsborgerskap.} Han fikk asyl i New Zealand og har siden 1993 bodd i eksil i London._NEWLINE_Yang Lian har utgitt elleve diktsamlinger, to prosab\xc3\xb8ker og en essaysamling p\xc3\xa5 kinesisk. Han er blant annet kjent for flere lange diktsuiter som knytter an til klassisk kinesisk poesi. Han har delt inn sitt forfatterskap i tre faser som svarer til de geografiske forandringer i hans liv: \xc2\xabKinesiske manuskripter\xc2\xbb, med hans diktning fra 1980-\xc3\xa5rene, samt \xc2\xabStillehavsmanuskripter\xc2\xbb og \xc2\xabEuropeiske manuskripter\xc2\xbb som behandler emner som eksil og hjeml\xc3\xb8shet._NEWLINE_Yang Lian er oversatt til mer enn tyve spr\xc3\xa5k.'